મહેસાણા જિલ્લાના વડનગરમાં આવેલા તાના-રીરી મેમોરિયલના સાનિધ્યમાં ૧૭ અને ૧૮ નવેમ્બરે યોજાનારા તાનારીરી મહોત્સવમાં પ્રસિદ્ધ કલાકારો સંગીતના સૂર રેલાવવાના છે અને મુખ્યમંત્રી તથા નાયબ મુખ્યમંત્રી પણ હાજર રહેવાના છે ત્યારે સમગ્ર મહોત્સવના સુચારું આયોજન માટે વહીવટી તંત્રએ તૈયારીઓ શરૂ કરી છે. વડનગરની બે નાગર બહેનોની યાદમાં રાજ્ય સરકાર દ્વારા કલા અને સંસ્કૃતિ વારસો જાળવી રાખવાનું કામ તાના-રીરી મહોત્સવ દ્વારા થઇ રહ્યું છે.